cyanic-selkie/wikianc huggingface dataset:
பிளைத் நாணல் கதிர்க்குருவி
வாழிடம்
சமவெளிப் பகுதிகள், மலைப் பகுதிகளில் 2100 மீ வரையிலும்
உருவம்
மேல்பகுதி:ஆலிவ் பச்சை கலந்த பழுப்பு நிறம்
புருவம் (அல்லது புருவமேலம்): கண்ணிற்கு முன் பகுதியில் மட்டும் தெளிவாக இருக்கும்
அடிப்பகுதி: வெண்ணிற தொண்டையும் பிற பகுதிகள் வெளிர் மஞ்சள் நிறமும் கொண்டது
பாலின வேறுபாடு: இல்லை
மேற்கோள்கள்
பகுப்பு:வலசை போகும் பறவைகள் பகுப்பு:தமிழ்நாட்டில் காணப்படும் பறவைகள்
தலிகோட்டா
தலிகோட்டா அல்லது தலிகோட்டா (Talikota or Talikote) இந்தியாவின் கருநாடகம் மாநிலத்தின் பிஜப்பூர் மாவட்டத்தில் உள்ள ஒரு நகரப் பஞ்சாயத்தாகும். பிஜப்பூர் நகரத்திலிருந்து 85 கி மீ தொலைவில், தோனி ஆற்றின் வடகரையில் அமைந்துள்ளது. தலிகோட்டாவில் 26 சனவரி 1565 1565 அன்று விசயநகரப் பேரரசு - தக்கான சுல்தானகத்திற்கு இடையே தலைகோட்டா போர் நடந்தது. தலிகோட்டாவில் புகழ் பெற்ற காஷ்கடேஸ்வரர் கோயில் அமைந்துள்ளது.
மக்கள் பரம்பல்
2011ஆம் ஆண்டு மக்கட்தொகை கணக்கெடுப்பின்படி, தலைகோட்டாவின் மக்கள் தொகை 26,205 ஆகும். ஆண்கள் 56%, பெண்கள் 44%, எழுத்தறிவு விகிதம் 72% ஆகும்..
வெளி இணைப்புகள்
பகுப்பு:கர்நாடகப் புவியியல் பகுப்பு:பிஜாப்பூர் மாவட்டம் பகுப்பு:கர்நாடக மாநிலத்திலுள்ள ஊர்களும் நகரங்களும்
குட்டைக்காது ஆந்தை
குட்டைக்காது ஆந்தை (short-eared owl, Asio flammeus) என்பது ஒரு வகை ஆந்தை (குடும்பம்: Strigidae) ஆகும். ஆசியோ இனத்தைச் சேர்ந்தவை. இவை திறந்த புல்வெளிகளில் காணப்படும்.
உடலமைப்பு
38 செ.மீ. - வட்ட வடிவமான வெளிர் பழுப்பு நிற முகம் கொண்டது. தலையில் கண்களுக்கு மேலாக மிகக் குறுகிய காதுத் தூவிகள் விறைந்து நிற்கும். உடலின் மேற்பகுதி கரும் பழுப்பு நிறக் கோடுகள் கொண்டிருக்க இறக்கைகளும் வாலும் செம்பழுப்பும் கருப்புமான பட்டைகளைக் கொண்டது. மேல்மார்பு மெல்லிய கரும்பழுப்புக் கோடுகளைக் கொண்டிருக்க வயிறு கீற்றுகள் அற்ற வெளிர் பழுப்பானது.
காணப்படும் பகுதிகள், உணவு
குளிர் காலத்தில் தமிழ்நாட்டின் மேற்கு மாவட்டங்களைச் சார்ந்த மலைகளுக்கும் மலை சார்ந்த காடுகளுக்கும் வலசை வருவது, தனித்தும் சிறு குழுவாகவும் தரையில் புல் விடையேயும் புதர்களின் ஓரமாகவும் பகலில் அமர்ந்திருக்கும். இது காலை மாலை நேரங்களில் சுறு சுறுப்பாக வயல் எலி, சுண்டெலி, சிறு பறவைகள், தத்துக்கிளி, புழுபூச்சிகள் ஆகியவற்றை இரையாகத் தேடும். காக்கைகளும் பிற பறவைகும் கூட்டமாகத் துரத்தும்போது உயர எழுந்து வட்டமடித்துப் பறக்கும் வலசை வரும் சமயத்தில் குரலொலி ஏதும் செய்வதில்லை.
வெளி இணப்புகள்
பகுப்பு:முதுகெலும்பிகள் பகுப்பு:தமிழ்நாட்டில் காணப்படும் பறவைகள் பகுப்பு:ஆந்தைகள் பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
திருவங்காடு இராமசாமி கோயில்
திருவங்காடு இராமசாமி கோயில் ( തിരുവങ്ങാട് ശ്രീരാമസ്വാമി ക്ഷേത്രം   ) என்பது கேரளத்தின் தலச்சேரியின் கிழக்கு பகுதியில் அமைந்துள்ள ஒரு இராமர் கோயில் ஆகும். இத்த கோயிலின் கூரை செப்புத் தகடுகளினால் வேயபட்டுளதால் பொதுவாக இது பித்தளை பகோடா என்று அழைக்கப்படுகிறது. 18 ஆம் நூற்றாண்டில் திப்பு சுல்தானின் படைகளினால் கோயிலின் ஒரு பகுதி சேதமடைந்தது. இது பதினெட்டாம் நூற்றாண்டில் தலைச்சேரிக் கோட்டையின் புறக்காவல் நிலையங்களில் ஒன்றாக இருந்தது. இதன் எல்லைப் பகுதிக்குள் கிழக்கிந்திய கம்பெனியின் அதிகாரிகளுக்கும் உள்ளூர் தலைவர்களுக்கும் இடையே பல ஆலோசனைக் கூட்டங்கள் நடத்தப்பட்டன. இதில் பல அரசியல் ஒப்பந்தங்களும், உடன்படிக்கைகளும் கையெழுத்திடப்பட்டன. இந்த கோவிலில் சில சுவாரஸ்யமான செதுக்கு சிற்பங்கள் உள்ளன. கோயிலின் ஆண்டு விழா மேடத்தில் (ஏப்ரல்-மே) விஷூ நாளில் தொடங்கி ஏழு நாட்கள் நடக்கும்.
கோயிலின் பழமை
இந்த ஆலயத்தின் தோற்றம் குறித்த தகவல்கள் தெளிவாக இல்லை. கேரளோல்பத்தி மற்றும் மலபார் கையேடு போன்றவற்றில் உள்ள சில குறிப்புகளைத் தவிர இந்த கோயிலின் பழமையை நிர்ணயிக்க எந்த பதிவுகளும் கிடைக்கவில்லை. கேரள மகாத்மியத்தின் கூற்றுப்படி, இந்த கோயில் விஷ்ணுவின் அவதாரங்களில் ஒன்றான பரசுராமரால் பிரதிட்டடை செய்யபட்டுது என்று குறிப்பிடபட்டுள்ள. இந்த கோயில் சுமார் 2000 ஆண்டுகள் பழமையானது என் செவிவழிசெய்திகள் குறிப்பிடுகின்றன.
முக்கிய திருவிழாக்கள்
இக்கோயிலின் மிக முக்கியமான திருவிழா விஷு மஹோத்சவம் ஆகும். இந்த திருவிழாவானது கொடிமரத்தில்  கொடி ஏற்றத்துடன் தொடங்குகிறது. இந்த விழாநாட்களில் நாள்தோறும் யானை ஊர்வலங்கள், சிறப்பு பூசைகள் போன்ற பல்வேறு நிகழ்ச்சிகளாக ஏழு நாட்கள் நீடிக்கும். கடைசி நாளில் கோயில் குளத்தில்  ஆறாட்டு விழா அதாவது கோயில் குளத்தில் தெய்வத்தை குளிப்பாட்டுவது நடக்கும். கோயிலிலன் வழிபாட்டு சடங்குகளில் கதகளி, சாக்கைக் கூத்து போன்றவை எல்லா நாட்களிலும் கோயிலில் செய்யப்படுகிறது.
கோயில் சடங்குகளின் ஒரு பகுதியாக இந்த கோயிலில் சாக்கைக் கூத்து நடத்தப்படுகிறது. மணி சக்யார் குடும்பம் பாரம்பரியமாக இதை நிகழ்த்தும் உரிமையைக் கொண்டுள்ளது. மிகச் சிறந்த சாக்கைக் கூத்து, கூடியாட்ட கலைஞரும், மேதையுமான குரு மணி மாதவ சாக்கியர் இங்கு பல தசாப்தங்கள் சாக்கைக் கூத்து நிகழ்ச்சியை நடத்தியுள்ளார். வலது|thumb| [[சாக்கைக் கூத்து நிகழ்த்தும் குரு மணி மாதவ சாக்கியர் ]] மலையாள நாட்காட்டி மாதமான மகரத்தில் திருவோணம் நாளில் கொண்டாடப்படும் மற்றொரு முக்கியமான நிகழ்வு பட்டதனம் ஆகும்.
இங்கு மேற்கொள்ளப்படும் முக்கியமான, பிரபலமான வழிபாடு என்பது கலாபம் சார்த்தல் என்பவை ஆகும். வலியவத்தல பாயாசம், அவல் நைவேத்யம் ஆகியவையும் முக்கியமாகும்.
வெளி இணைப்புகள்
பகுப்பு:கண்ணூர் மாவட்டத்திலுள்ள இந்துக் கோயில்கள் பகுப்பு:Coordinates on Wikidata
பாசுபோபைலைட்டு
பாசுபோபைலைட்டு (Phosphophyllite) என்பது Zn2Fe(PO4)2•4H2O என்ற மூலக்கூற்று வாய்ப்பாட்டால் விவரிக்கப்படும் ஒரு நீரேறிய துத்தநாக பாசுபேட்டு கனிமமாகும். பாசுபேட்டு மற்றும் இலை என்ற பொருளைக் குறிக்கும் பைலான் என்ற கிரேக்க சொல் ஆகிய கனிமத்தின் உட்கூறுகளை அடிப்படையாக வைத்தே கனிமத்திற்கு பாசுபோபைலைட்டு என்று பெயர் சூட்டப்பட்டுள்ளது. படிக்க் கட்டமைப்பின் பிளவு இலை போல உள்ளது என்பது இங்கு கருத்திற் கொள்ளப்பட்டுள்ளது. கனிமத்தின் மென்மையான நீலப்பச்சை நிறத்திற்காகவும் அரிதாக்க் கிடைப்பதாலும் சேகரிப்பாளர்கள் இதற்கு மிகவும் அதிக விலை கருதினர். உடையக்கூடியதாகவும் நொறுங்கக் கூடியதாகவும் இருப்பதால் பாசுபோபைலைட்டு அரிதாகவே துண்டாக்கப்படுகிறது. பெரிய படிகங்கள் மிகவும் மதிப்புமிக்கவையாக்க் கருதப்படுகின்றன. பொலிவியாவின் போடோசி நகரத்திலிருந்து நேர்த்தியான பாசுபோபைலைட்டு கனிமப் படிகங்கள் கிடைத்தன. ஆனால் இப்போது அங்கு கிடைப்பதில்லை. அமெரிக்காவின் நியூ ஆம்சையர், செருமனியின் பவேரியா பகுதிகள் தற்போதைய பிற மூலங்களாகும். சால்கோபைலைட்டு, டிரைபைலைட்டு கனிமங்களுடன் சேர்ந்து பாசுபோபைலைட்டும் கிடைக்கிறது.
மேற்கோள்கள்
பகுப்பு:பாசுப்பேட்டு கனிமங்கள் பகுப்பு:துத்தநாகக் கனிமங்கள் பகுப்பு:இரும்பு(II) கனிமங்கள் பகுப்பு:ஒற்றைச்சரிவச்சுக் கனிமங்கள் பகுப்பு:ஒளிரும் கனிமங்கள்
வடகல்லகநாடு
வட கல்லக நாடு என்பது கலிங்க நாட்டைக் குறிக்கும் ; காரவேலன் கல்வெட்டு ,வங்கத்து கல்லு குமார் கல்லில் சிலை  கண்ட கதைகள் இதனோடு தொடர்பு  உடையது. அவை எல்லாம் அன்று முற்கால பாண்டியர்களோடு தொடர்பு உடையவை பகுப்பு:பாண்டிய_நாடு_பிரிவுகள் பகுப்பு:பாண்டிய_நாடு_-பிரிவுகள் பகுப்பு:அகநாடுகள்
சுவாதி காட்டே
சுவாதி காட்டே (Swati Ghate; மராத்தி: स्वाती घाटे) என்பவர் ஓர் இந்திய சதுரங்க பெண் கிராண்டு மாசுட்டர் ஆவார். இவர் 1980 ஆம் ஆண்டு சனவரி 16 ஆம் நாள் பிறந்தார். 2006 ஆம் ஆண்டு நடைபெற்ற இந்திய சதுரங்க சாம்பியன் போட்டியிலும் சுவாதி காட்டே வெற்றி பெற்றுள்ளார்.
மேற்கோள்கள்
பகுப்பு:1980 பிறப்புகள் பகுப்பு:வாழும் நபர்கள் பகுப்பு:இந்திய சதுரங்க வீராங்கனைகள் பகுப்பு:சதுரங்க கிராண்டு மாசுட்டர்கள் பகுப்பு:மகாராட்டிர விளையாட்டு வீரர்கள்
1976 கோடைக்கால ஒலிம்பிக் விளையாட்டுப் போட்டிகள்
1976 கோடைக்கால ஒலிம்பிக் விளையாட்டுப் போட்டிகள் மொண்ட்ரியால் நகரில் சூலை 17 முதல் ஆகத்து 1 வரை 1976ம் ஆண்டு நடந்த கோடைக்கால ஒலிம்பாகும். இது XXI  ஒலிம்பியாட் என அழைக்கப்படுகிறது. இதுவே கனடாவில் நடந்த முதல் ஒலிம்பிக் ஆகும்.
நியூசிலாந்தின் ரக்பி அணி தடைவிதிக்கப்பட்ட தென் ஆப்பிரிக்காவில் சுற்றுப்பயணம் செய்ததால் நியூசிலாந்தை இவ்வொலிம்பிக்கில் பங்கேற்க அனுமதிக்கக்கூடாது என்ற கோரிக்கையை பன்னாட்டு ஒலிம்பிக் ஆணையகம் ஏற்காததால் பெரும்பாலான ஆப்பிரிக்க நாடுகள் இப்போட்டியை புறக்கணித்தன. செனிகலும் கோட் டிவாரும் இப் புறக்கணிப்பில் பங்கேற்க வில்லை. ஈராக்கும் கினியும் புறக்கணிப்பில் பங்கேற்றன. இப்புறக்கணிப்பை மக்கள் கொங்கோ குடியரசு தலைமையேற்று நடத்தியது.
கயானா, மாலி, சுவாசிலாந்து ஆகியவை தொடக்க விழாவில் பங்கு பெற்று பின் காங்கோ தலைமையிலான புறக்கணிப்பில் பங்குபெற்றன.
இதற்கு தொடர்பற்ற இன்னொரு புறக்கணிப்பு சீன குடியரசால் நடத்தப்பட்டது. கனடா அரசு மக்கள் சீன குடியரசை அதிகாரபூர்வமாக ஏற்றுக்கொண்டதால் சீன குடியரசு என்ற பெயரில் போட்டியிட மறுப்பு தெரிவித்ததால் அந்நாடு போட்டியை புறக்கணித்தது.
அந்தோரா, அன்டிகுவா பர்புடா (ஆண்டிகுவா என்ற பெயரில்), கேமன் தீவுகள், பப்புவா நியூ கினி ஆகியநான்கு நாடுகள் முதன்முதல் கோடைக்கால ஒலிம்பிக்கில் பங்குபெற்றன.
போட்டி நடத்தும் நாடு (நகரம்) தெரிவு
ஆம்ஸ்டர்டாம் நகரில் மே 2, 1970 ல் நடத்த ஒலிம்பிக் ஆணையகத்தின் 69 வது அமர்வில் மொண்டிரியால் தேர்வு பெற்றது.
மேற்கோள்கள்
பகுப்பு:கோடைக்கால ஒலிம்பிக் விளையாட்டுகள்
இராவண அனுக்கிரக மூர்த்தி
உருவக் காரணம்
இலங்கை அரசனான இராவணன், தீவிர சிவபக்தன் ஆவார். இவர் தேரில் செல்லும் போது இமயம் எதிர்பட அதனை பெயர்க்க அசைத்தார். சிவபெருமானின் அருகில் இருந்த உமையம்மை, அஞ்சினாள். அதனால் சிவபெருமான் தன்னுடைய பெருவிரலை இமயத்தின் மீது அழுத்தினார். அதன் காரணமாக இராவணனை இமயம் நெருக்குண்டு வலியைக் கொடுத்து, தன் தவறை உணர்ந்த இராவணன், தன் கைகளில் ஒன்றிலிருந்து நரம்புகளை எடுத்து, மற்றொரு கையில் அதனைத் தொடுத்து வீணையாக மீட்டார். இசையில் மகிழ்ந்த எம்பெருமான், இராவணனுக்கு அருளினார். இவ்வடிவம் இராவண அனுக்கிரக மூர்த்தி என்று வழங்கப்படுகிறது.
ஆதாரம்
பகுப்பு:சிவ உருவத்திருமேனிகள்
கஸ்தூரிபாய் லால்பாய்
கஸ்தூர்பாய் லால்பாய் (Kasturbhai Lalbhai ) (19 திசம்பர் 1894 - 20 சனவரி 1980) இவர் ஓர் இந்திய தொழிலதிபரும், அறப்பணிகளை செய்து வந்தவருமாவார். இவர் தனது சகோதரர்கள் மற்றும் பல நிறுவனங்களுடன் சேர்ந்து அரவிந்த் ஆலைகளை இணைந்து நிறுவினார். அகமதாபாத் கல்விச் சங்கம் மற்றும் அகமதாபாத் இந்திய மேலாண்மை நிறுவனம் ஆகியவற்றைத் தொடங்கிய அகமதாபாத் கல்விச் சங்கத்தின் இணை நிறுவனராகவும் இருந்தார். சத்ருஞ்செய மலை மற்றும் பல சமண யாத்திரை மையங்களை நிர்வகிக்கும் வரலாற்று மற்றும் செல்வாக்குமிக்க ஆனந்த்ஜி கல்யாண்ஜி அறக்கட்டளையின் தலைவராக இவர் 50 ஆண்டுகள் பணியாற்றினார்.
குடும்பம்
கஸ்தூர்பாய் அகமதாபாத்தைச் சேர்ந்த முகலாயர்கள், மராத்தியர்கள் மற்றும் ஆங்கிலேயர்களால் வெவ்வேறு காலங்களில் அங்கீகரிக்கப்பட்ட ஒரு நகரத் தலைவர் குடும்பத்தைச் சேர்ந்தவர்.
இவர், அக்பரின் அரச நகைக்கடை விற்பனையாளர் சாந்திதாசு ஜாவேரி மற்றும் மார்வார் பகுதியைச் சேர்ந்த ஓஸ்வால் ஜெயின் ஆகியோரின் வழித்தோன்றல் ஆவார். சாந்திதாசின் பேரனான குசால்சந்த் (1680–1748) 1725 இல் அகமதாபாத்தை கொள்ளையடிப்பதில் இருந்து காப்பாற்ற மராட்டியர்களுக்கு ஒரு தொகையை செலுத்தினார். குசால்சந்தின் மகன் வாகாத்சந்த் (1740-1814) ஒரு குறிப்பிடத்தக்க தொழிலதிபர் ஆவார். இவரது தாத்தா தல்பத்பாய் பாகுபாய் 1870களில் பருத்தி வர்த்தக வியாபாரத்தில் ஈடுபட்டிருந்தார். இவரது தந்தை லால்பாய் தல்பத்பாய் (1863-1912) 1896 ஆம் ஆண்டில் சரசுபூர் பருத்தி ஆலையை நிறுவினார். இது விலைமதிப்பற்ற ரத்தினங்களின் பாரம்பரிய வணிகத்திற்கு கூடுதலாக இருந்தது. இது இந்தியாவில் சுதேசி இயக்கத்தின் ஒரு பகுதியாகவும் மாறியது.
ஆரம்ப கால வாழ்க்கை
கஸ்தூர்பாய் 1894 ஆம் ஆண்டில் குசராத்தின் அகமதாபாத்தில் உள்ள சாவேரிவாத்தில், லால்பாய் தல்பத்பாய் மற்றும் மோகினி ஆகியோருக்கு ஒரு முக்கிய சமணக் குடும்பத்தில் பிறந்தார்.
இவர், அகமதாபாத்தில் உள்ள தீன் தர்வாசாவுக்கு அருகிலுள்ள நகராட்சி பள்ளியில் ஐந்தாம் வகுப்பு வரை படித்தார். பின்னர் ராஞ்சோட்லால் சோட்டலால் அரசு உயர்நிலைப் பள்ளியில் சேர்ந்தார். இவர் 1911 இல் இரண்டாம் வகுப்புடன் மெட்ரிக் படித்தார். 1912 ஆம் ஆண்டில், இவர் குசராத்தி கல்லூரியில் படித்துக் கொண்டிருந்தார். அப்போது, இவரது தந்தை இறந்த காரணத்தால், குடும்பத் தொழிலில் உதவுவதற்காக இவரது படிப்பை நிறுத்துமாறு கேட்டுக் கொள்ளப்பட்டார்.
இவர், மே 1915 இல் சாரதா சிமன்லால் சாவேரி என்பவரை மணந்தார். இவருக்கு சிரேனிக் மற்றும் சித்தார்த் என்ற இரண்டு மகன்கள் இருந்தனர்.
வணிகம்
இவர் 1912 இல் ராய்ப்பூர் ஆலையில் தலைவராக சேர்ந்தார். முதலாம் உலகப் போரின்போதும் அதற்குப் பின்னரும் துணிகளின் தேவை அதிகரித்தது நிறுவனத்தின் செயல்பாடுகளை உறுதிப்படுத்த இவருக்கு உதவியது. இவர் 1918 இல் ராய்ப்பூர் ஆலையின் இயக்குநர்கள் குழுவில் சேர்ந்தார். பின்னர் இவர் 1920களில் தக்யாபாய் படேலின் உதவியுடன் அசோகா ஆலைகளை நிறுவினார். 1924 மற்றும் 1938 க்கு இடையில் தக்யாபாய் படேலின் உதவியுடன் ஐந்து ஆலைகளில் முதலீடு செய்து இவர் வணிகத்தை விரிவுபடுத்தினார். 1931 இல் அரவிந்த் ஆலைகள் மற்றும் நூட்டன் ஆலைகள், 1928 இல் அருணா ஆலைகள், 1938 இல் அகமதாபாத் நியூ காட்டன் ஆலைகள் ஆகியவை இதில் அடங்கும். 1930களில் மகாத்மா காந்தியின் சுதேசி இயக்கம் மற்றும் 1939 இல் இரண்டாம் உலகப் போர் தொடங்கியது இந்தியாவில் நெசவுத் தொழிலுக்கு உதவியது. இவர், ஏழு ஆலைகளையும் நவீனப்படுத்தினார். இவர்கள் இந்தியாவின் மொத்த நூற்பு திறனில் 12% மற்றும் அகமதாபாத்தின் மொத்த நெசவுத் திறனில் 24% ஆகியவற்றைக் கொண்டிருந்தனர். இதன் விளைவாக இவர்கள் 1939 ஆம் ஆண்டில் இந்தியாவில் ஏழாவது பெரிய பருத்தி நுகர்வோராகத் திகழ்ந்தனர்.
1948 ஆம் ஆண்டில், கறுப்பு-வணிகத்தில் ஈடுபடும் வணிக நிறுவனங்களின் பட்டியலில் இவரது வணிகக் குழு பெயரிடப்பட்டது. நிதி அமைச்சரும், கஸ்தூர்பாயின் நண்பருமான, ஆர்.கே.சண்முகம் செட்டி நிறுவனத்தின் பெயரை பட்டியலில் இருந்து நீக்குமாறு கூறியதற்காக பதவி விலகவேண்டியிருந்தது. வருமான வரித் திணைக்களம் தனது குற்றச்சாட்டுகளை பல விசாரணைகளுடன் தொடர்ந்தது. கிட்டத்தட்ட பத்து ஆண்டுகளுக்குப் பிறகு, எந்தவொரு தவறும் ஏற்படவில்லை என்பதால் குழுவை விடுவித்தது.
1952 ஆம் ஆண்டில், தகயாபாய் படேல் அமெரிக்க சயனமிட் நிறுவனத்துடன் இணைந்து இந்தியாவின் முதல் நவீன சாய உற்பத்திநிறுவனமான அதுல் நிறுவனத்திமுன்னிலைப்படுத்தி தொடங்க உதவினார். இதை நாட்டின் முதல் பிரதமர் ஜவகர்லால் நேரு திறந்து வைத்தார்.
அரசியல்
thumb| கஸ்தூர்பாய் லாலபாய் [[காதி ஆடை யுடன் ]] 1923 திசம்பரில் மத்திய சட்டமன்றத்திற்குத் தேர்ந்தெடுக்கப்பட்டார். தனது மூன்று ஆண்டு காலப்பதவியில், நெசவு மீதான கலால் வரியை ரத்து செய்வது உட்பட இந்திய தொழில்களுக்கான பரப்புரைகளில் ஈடுபட்டார். 1930களில், இவர் மகாத்மா காந்தியுடன் நெருங்கி வந்து சுதேசி இயக்கத்தில் அவருக்கு உதவினார். இது வெளிநாட்டு பொருட்களை புறக்கணித்து உள்ளூர் தொழில்களை ஊக்குவித்தது. 1930களின் பொருளாதார மந்தநிலையின் போது இந்திய நெசவு நிறுவனங்களுக்கான பிரிட்டிசாருடன் வரி பேச்சுவார்த்தை நடத்துவதிலும் இவர் ஈடுபட்டார்.
இந்தியச் சுதந்திரத்திற்குப் பிறகு பல முக்கிய பதவிகளை வகித்தார். இதில் அடிப்படை உரிமைகள், சிறுபான்மையினர் மற்றும் பழங்குடியினர் மற்றும் விலக்கப்பட்ட பகுதிகளின் நிர்வாகக் குழு, 1947 இல் நிதி அமைச்சகத்தின் பொருளாதாரக் குழுவின் தலைவர், மத்திய பொதுப்பணித் துறை தொழில் குழுவின் தலைவர், 1952 ஆம் ஆண்டில், தேசிய ஆராய்ச்சி மேம்பாட்டுக் கழகத்தின் தலைவர், அறிவியல் மற்றும் தொழில்துறை ஆராய்ச்சி அமைப்பின் உறுப்பினர், காந்தி நினைவு நிதியின் அறங்காவலர், இந்திய முதலீட்டு மையத்தின் உறுப்பினர் போன்றவை. மகாத்மா காந்தி நினைவு நிதியத்தின் அறங்காவலராகவும் தலைவராகவும் இருந்தார். சிறுபான்மையினர் துணைக்குழு உறுப்பினராகவும் சமண மதத்தின் பிரதிநிதியாக பணியாற்றினார்.
நிறுவனத்தைக் கட்டியெழுப்புதல்
இவர் 1934 ஆம் ஆண்டில் இந்திய வர்த்தக மற்றும் தொழில்துறை கூட்டமைப்பின் தலைவராகவும், 1935 இல் அகமதாபாத் நெசவு ஆலை உரிமையாளர்கள் சங்கத்தின் தலைவராகவும் தேர்ந்தெடுக்கப்பட்டார். 1937 முதல் 1949 வரை இந்திய ரிசர்வ் வங்கியின் இயக்குநராக பணியாற்றினார்.
1936 ஆம் ஆண்டில் இவர் அமிர்தலால் அரிகோவிந்ததாசு, கணேஷ் வாசுதேவ மாவ்லேங்கர் ஆகியோருடன் இணைந்து அகமதாபாத் கல்விச் சங்கத்தை  தொடங்கினார். பின்னர் இது 2009 இல் அகமதாபாத் பல்கலைக்கழகமாக உருவானது. பின்னர் இந்த சமூகம் எம்.ஜி. அறிவியல் கல்லூரி, எல்.எம். மருந்தியல் கல்லூரி, இயற்பியல் ஆராய்ச்சி ஆய்வகம், இந்திய விண்வெளி ஆராய்ச்சி அமைப்பு, சுற்றுச்சூழல் திட்டமிடல் மற்றும் தொழில்நுட்ப மையம், காஸ்ட்ரோல் அகமதாபாத் கல்விச் சங்க கண்காணிப்பு நிறுவனம் உட்பட பல கல்வி நிறுவனங்களைத் தொடங்கியது. கண்பார்வையற்றோர் சங்கம் ஒன்றைத் தொடங்கி பார்வையற்றவர்களுக்கு பயிற்சி அளித்து விக்ரம் சாரபாய் சமூக அறிவியல் மையம், குசராத், விசுவ கோசு அறக்கட்டளை மற்றும் பல கல்வி நிறுவனங்களுக்கு உதவியது. ஆரம்ப ஆண்டுகளில் குசராத் பல்கலைக்கழகத்தை கட்டியெழுப்புதற்கும், குசராத் பல்கலைக்கழகத்தை நிறுவுவதற்கும் ரூ .0.5 மில்லியனை நன்கொடையாக அளித்தது. அம்தாவத் நி குபா போன்ற கலாச்சார மையத்தை நிறுவவும் உதவியது.
நெசவுத் துறையில் ஆராய்ச்சியை ஊக்குவிப்பதற்காக அகமதாபாத் நெசவு ஆலை உரிமையாளர்கள் சங்கத்தின் கீழ் இவரும் விக்ரம் சாராபாயும் சுதந்திரத்திற்கு முன்பு அகமதாபாத் நெசவாலைகள் ஆராய்சிச் சங்கத்தினை நிறுவினர்.
அகமதாபாத், இந்திய மேலாண்மை கழகத்தை நிறுவுவதற்காக அகமதாபாத் கல்விச் சங்கம் விக்ரம் சாராபாயுடன் இணைந்து முக்கிய பங்கு வகித்தது. இவர் இந்திய மேலாண்மை கழகத்தின் குழுவில் இருந்தார். ஆனால் அதன் தலைவர் பதவியை ஏற்க மறுத்துவிட்டார். இப்போது இந்திய மேலாண்மை கழகம் கஸ்தூர்பாய் லால்பாய் மேலாண்மை மேம்பாட்டு மையத்தையும் தொழில் முனைவோர் துறையில் கஸ்தூர்பாய் லால்பாய் இருக்கையையும் கொண்டுள்ளது.
பொறியியல் மற்றும் தொழில்நுட்பத்தை மேம்படுத்துவதற்காக, இவர் 1947 இல் ஒரு பொறியியல் கல்லூரியை நிறுவினார். அதற்கு இவரது தந்தை லால்பாய் தல்பத்பாயின் பெயரிட்டார். இவர் 1962 இல் லால்பாய் தல்பத்பாய் அருங்காட்சியகம் ஒன்றை நிறுவினார். இது பல கையெழுத்துப் பிரதிகள், அரிய புத்தகங்கள் மற்றும் நுண்ணியப்படங்களைப் பாதுகாக்கிறது.
1949 இல், இவர் குசராத் வர்த்தக மற்றும் தொழில்துறை சபையையும் நிறுவினார். 1955 முதல் 1965 வரை, இவர் இந்திய தொழில்நுட்பக் கழகத்தின் தலைவராக இருந்தார்.
இந்த நிறுவனங்களில் சிலவற்றை வடிவமைக்கவும், அகமதாபாத்தில் நவீன கட்டிடக்கலைகளைக் கொண்டுவரவும் உலக புகழ்பெற்ற கட்டிடக் கலைஞர்களான இலூயிஸ் கான், லெ கொபூசியே, பி.வி. டோஷி மற்றும் சார்லசு கோர்ரியா ஆகியோரை இவர் நியமித்தார்.
பிற்கால வாழ்வு
காலப்போக்கில், கஸ்தூர்பாய் தனது தொழில்களின் செயல்பாடுகளை 1960 களில் தனது குடும்பத்தினரிடம் ஒப்படைக்கத் தொடங்கினார். இவர் பொது நடவடிக்கைகளுக்கு அதிக நேரம் ஒதுக்கினார். 1977 சனவரியில் வணிகத்திலிருந்து ஓய்வு பெற்றார். 1980 சனவரி 20 அன்று அகமதாபாத்தில் காலமானார்.
மத நடவடிக்கைகள்
இவர் கண்டிப்பான சமணராக இருந்தார். 1925 ஆம் ஆண்டில் 30 வயதில் ஆனந்த்ஜி கல்யாண்ஜி அறக்கட்டளையின் தலைவரான இவர் 50 ஆண்டுகள் பணியாற்றினார். அதன் நிர்வாகத்தின் கீழ் பல சமண கோவில்கள் உள்ளன. இந்த அறக்கட்டளை, இரணக்பூர், தில்வாரா கோயில் (அபு மலை), கிர்நார், தரங்கா சமணர் கோயில் மற்றும் சத்ருஞ்ஜெய மலை உள்ளிட்ட பல சமணக் கோவில்களை புதுப்பித்தது.
வெளி இணைப்புகள்
பகுப்பு:1894 பிறப்புகள் பகுப்பு:1980 இறப்புகள் பகுப்பு:பத்ம பூசண் விருது பெற்றவர்கள் பகுப்பு:சைனர்கள் பகுப்பு:குஜராத் மக்கள் பகுப்பு:இந்தியத் தொழிலதிபர்கள் பகுப்பு:இந்தியப் புரவலர்கள்
கஜாரி
கஜாரி சிவபெருமானின் எண்ணற்ற வடிவங்களில் ஒன்றாகும். இதனை சிவ உருவத்திருமேனிகளில் ஒன்றாக சைவ சமயக் கலைக் களஞ்சியம் கூறுகிறது. இந்த வடிவம் சிவபெருமானின் வீரத்தினை விளக்கும் எட்டு வடிவங்களில் (அட்ட வீராட்ட வடிவங்களில்) ஒன்றாகப் போற்றப்படுகிறது.
உருவக் காரணம்
தருகானவத்து முனிவர்களின் ஆணவத்தினை அடக்க சிவபெருமான் பிச்சாண்டவ வடிவினை ஏற்றுச் சென்றார். வனத்தில் பிச்சாண்டவரைக் கண்ட முனிப்பத்தினிகள் கற்புநெறி தவறி அவருடன் சென்றனர். இதனால் கோபம் கொண்ட முனிவர்கள் பிச்சாண்டவர் மீது தங்களுடைய தவ வலிமையால் எண்ணற்ற கொடிய உயிர்களையும், பொருட்களையும் ஏவினர். மான், புலி ஆகிய மிருகங்களைத் தொடர்ந்து மதங்கொண்ட யானையை அனுப்பினர்.
சிவபெருமான் அட்டாமாசித்திகளுள் ஒன்றான அணிமா சக்தியால் மிகவும் சிறியதாக மாறி, யானையின் வயிற்றுக்குள் சென்றார். அதனுள்லிருந்து மாவுருவம் கொண்டு வயிற்றைக் கிழித்து வெளியே வந்தார். யானையின் தோலை தன்னுடைய ஆடையாகப் போர்த்திக் கொண்டார், இந்த வடிவத்தினை கஜாரி என்கிறானர்.
மேற்கோள்கள்
பகுப்பு:சிவ உருவத்திருமேனிகள்
இணைந்த துமுக்கி
வலது|thumb|வழக்கமான இணைந்த துமுக்கி (மேல்), மும்மை (நடு, மேல்-இடது மும்மை பொதுவானது), மற்றும் நால்மை (கீழ்) குழல் அமைவுகளை காட்டும் படம் இணைந்த துமுக்கி என்பது, குறைந்தது ஒரு புரியிட்ட குழலையும், ஒரு புரியில்லா குழலையும் கொண்டிருக்கும், வேட்டைக்கு பயன்படும் ஒரு வகையான உடைவியக்க சுடுகலன் ஆகும். ஒரு புரியிட்ட குழலையும், ஒரு புரியில்லா குழலையும் பிரயோகிக்கும் இணைந்த துமுக்கிகள், பொதுவாக மேலும்-கீழுமான வடைவமைவில் இருக்கும். பக்கம்-பக்கமான வடிவ அமைவை, கேப் துமுக்கி (ஆங்கிலம்: cape gun) என குறிக்கப்படுகிறது. மும்மை (ஆங்கிலம்: drilling (மும்மையை குறிக்கும் ஜெர்மானியச் சொல்)) என்பது, மூன்று குழல்கள் கொண்ட இணைந்த துமுக்கி ஆகும். நால்மை (ஆங்கிலம்: vierling (நால்மையை குறிக்கும் ஜெர்மானியச் சொல்)) என்பது, நான்கு குழல்களைக் கொண்டிருக்கும். விளிம்பற்ற வெடிபொதிகளை உடைவு-இயக்க ஆயுதத்தில் இருந்து அகற்றுவது சிரமம் என்பதால், பொதுவாக விளிம்புடைய வெடிபொதிகளையே இணைந்த துமுக்கிகள் பிரயோகிக்கும்.
பயன்பாடு
சுடுகலன்கள் வெடிபொதிகளை பிரயோக்கித்த ஆரம்ப காலங்கள் தொடங்கி; ஐரோப்பா, ஆப்ரிக்கா, மற்றும் ஆசியாவில், நீண்ட வரலாற்றைக் கொண்டவை இந்த இணைந்த துப்பாக்கிகள். இந்த துப்பாக்கிகள் பிரத்தியேக வேட்டை ஆயுதங்களாக விளங்கின.
சுடும் இயங்குநுட்பங்கள்
முற்கால இணைந்த துப்பாக்கிகளில் குழல் துப்பாக்கிகள் சுற்றக்கூடிய வகையில் வடிவமைக்கப்பட்ட (மரையிட்ட அல்லது மரையில்லா) குழல்கள்,  தீக்கல் இயக்கத்தகடுக்கு நேராக வைத்து சுடுவதற்கு ஏதுவாக இருந்தது. இவ்வகை அலையாடும் துப்பாக்கி (swivel guns) என்று அழைப்பர். இரட்டைக்குழல் சிதறுதுமுக்கிகள் மற்றும் இரட்டை புரிதுமுக்கிகள் போன்ற தோற்றத்திலேயே நவீன இணைந்த துப்பாக்கிகளும் இருக்கும்.
இணைந்த துப்பாக்கிகள்
thumb|எம்6 வான்வீரர் தற்காப்பு ஆயுதம் மேலும்-கீழுமான வடிவ இணைந்த துமுக்கிகள், பொதுவாக புரியிட்ட குழலின் மேல், சிதறுதுமுக்கி (புரியில்லா) குழலை கொண்டிருக்கும். இந்த வகை துப்பாக்கியில் பொதுவாக இரும்புக் குறிநோக்கி பிரயோகிக்கப்படும்.
கேப் துப்பாக்கிகள்
ஐரோப்பாவில் தோன்றிய, பக்கம்-பக்கமான வடிவ அமைவு கொண்ட இணைந்த துமுக்கி தான், கேப் துப்பாக்கி ஆகும்.
மும்மைகள்
thumb|புரிதுமுக்கிக் குழலுக்கு மேல், பக்கம்-பக்கமான சிதறுதுமுக்கி குழல்களை அமைய பெற்றிருக்கும் பொதுவான மும்மை குழல் அமைப்பு. thumb|ஆடிவில்லைக் (ஆங்கிலம்: lens) குறிநோக்கி பொருத்திய மும்மை. இதில் ஒ ஒரு சிதறுதுமுக்கி, [[நடுவடி வெடிபொதி|நடுவடி புரிதுமுக்கி மற்றும் விளிம்படி புரிதுமுக்கி குழல்கள் உள்ளதை படத்தில் காண்க.]] மும்மைகள் இயல்பாக இரு ஒரேமாதிரியான சிதறுதுமுக்கிக் குழல்களும், ஒரு புரிதுமுக்கிக் குழலும் கொண்டிருக்கும், ஆனால் இவ்வகையில் மேலும் சில வடிவ அமைவுகளும் உள்ளன:
நால்மைகள்
நால்மைகள் பொதுவாக, இரு ஒரேமாதிரியான சிதறுதுமுக்கிக் குழல்கள், ஒரு .22 கேலிபர் விளிம்படி புரிதுமுக்கிக் குழல், மற்றும் ஒரு நடுவடி புரிதுமுக்கிக் குழல் ஆகியனவற்றைக் கொண்டிருக்கும். நால்மைகளிலும் பலவகை வடிவமைவுகள் இருந்தாலும், அவை அரிதாகவே உள்ளன.
புற இணைப்புகள்
பகுப்பு:பல குழல் சுடுகலன்கள் பகுப்பு:சிதறுதுமுக்கிகள் பகுப்பு:இணைந்த துமுக்கிகள்
1484
1484 (MCDLXXXIV) ஒரு வியாழக்கிழமையில் ஆரம்பமான ஒரு யூலியன் நெட்டாண்டு ஆகும்.
அவிசென்னைட்டு
அவிசென்னைட்டு (Avicennite) என்பது ஓர் ஆக்சைடு கனிமமாகும். தாலியம்(III) ஆக்சைடு சேர்மமே அவிசென்னைட்டு எனப்படுகிறது. உசுபெக்கிசுத்தான் நாட்டில் இருக்கும் பெரிய நகரமான சமர்கந்தில் உள்ள துழுசும்லி கிராமத்தை சுற்றியுள்ள பகுதிகளில் இக்கனிமம் கண்டறியப்பட்டது. பல்துறை அறிவு கொண்டவரும், புகழ்பெற்ற மருத்துவரும், மெய்யியலாளருமான பாரசீகத்தைச் சேர்ந்த இப்னு சீனா}அவிசென்னா என்பவர் கண்டறிந்ததால் கனிமத்திற்கு அவிசென்னைட்டு என்று பெயரிடப்பட்டது.
மேற்கோள்கள்
பகுப்பு:தாலியம் கனிமங்கள் பகுப்பு:ஆக்சைடு கனிமங்கள் பகுப்பு:கனசதுரக் கனிமங்கள்
பெதம்பம்பட்டி
மக்கள் தொகை
2011 மக்கள் தொகை கணக்கெடுப்புபடி இவ்வூரில் 8,656 பேர் வசிக்கின்றனர். இவற்றில் 51.02% பேர் ஆண்களும் 48.92% பேர் பெண்களும் வசிக்கின்றனர்.
போக்குவரத்து
பெதம்பம்பட்டி நகரில் இருந்து பொள்ளாச்சி,தாராபுரம்,உடுமலைப்பேட்டை,சுல்தான்பேட்டை,காமநாயக்கன்பாளையம்,பல்லடம்,திருப்பூர்,குடிமங்கலம் ஆகிய நகரங்களுக்கும் மற்றும் சுற்றுப்புற கிராமங்களுக்கு போக்குவரத்து சேவை உள்ளது.
மேற்கோள்கள்
பகுப்பு:திருப்பூர் மாவட்டத்திலுள்ள கிராமங்கள்
அரசு மேனிலைப் பள்ளி, திருவிதாங்கோடு
பகுப்பு:கன்னியாகுமரி மாவட்டத்திலுள்ள அரசுப் பள்ளிகள்
சிம்ஃபெரோப்போல்
சிம்ஃபெரோப்போல் (Simferopol, ; Симферополь) என்பது உக்ரைனின் தெற்கேயுள்ள கிரிமியா தன்னாட்சிக் குடியரசின் நிருவாகத் தலைநகர் ஆகும். சிம்ஃபெரோப்போல் கிரிமியாவின் அரசியல், பொருளாதார, மற்றும் போக்குவரத்து முக்கியத்துவம் வாய்ந்த நகரம் ஆகும். 2013 தரவின் படி, நகரின் மக்கள்தொகை 362,366 ஆகும்.
சிப்ம்ஃபெரோப்போலின் தொல்லியல் தரவுகளின் படி, இந்நகரில் பண்டைய ஸ்கீத்திய நகரம் இருந்ததற்கான தொல்லியல் தரவுகள் கிடைக்கப்பட்டுள்ளன. இங்கு கிரிமியத் தத்தார்களின் ஆக்மேசிட் நகரமும் அமைந்திருந்தது. கிபி 1783 இல் கிரிமியக் கானரசு உருசியப் பேரரசுடன் இணைக்கப்பட்டதை அடுத்து நகரின் பெயர் சிம்ஃபெரோப்போல் என மாற்றப்பட்டது.
மேற்கோள்கள்
பகுப்பு:கிரிமியா பகுப்பு:உக்ரைனிய நகரங்கள்
தென்கல்லகநாடு
தென் கல்லக நாடு என்பது கச்சி எனும் காஞ்சி ஆகும். இது முற்கால பாண்டியர் நாடு.
இளந்திரையான் ஒரு சோழ இளவரசன் என்று பல கதைகள் இருப்பினும் அதற்கான சான்றுகள் எதுவும் இல்லை. சங்ககால அரசர்களில் ஒருவனாக அறியப்படும் இம்மன்னன் பெரும்பாணாற்றுப்படையின் பாட்டுடைத் தலைவன். இவர் தொண்டைமான் இளந்திரையன் கச்சியோன் எனப் பாராட்டப்பட்டுள்ளான்.
மூவேந்தர்களுக்கு இணையாக தென்னிந்தியாவை பல்லவர்கள் காஞ்சியை தலைநகராக கொண்டு ஆண்டார்கள். இவர்களின் காலத்தில் கட்டிடக்கலை அதன் உச்சத்தை அடைந்தது. இந்த பல்லவர்கள் மல்லர் குல பாண்டியர் வழிதோன்றல்கள் ; இந்த வரலாறு அழிக்கப்பட்டு உள்ளது.
கச்சிபேடு எனும் பகுதிகள் முற்கால மல்லர் பாண்டியர் கட்டிய கல் கோயில்கள் ; ஆனால் வரலாறு அழிக்கப்பட்டு உள்ளது.
வீழ்த்தப்பட்ட மல்லர் பாண்டியர்தம் கச்சிப்பேடு
கச்சிப்பேடு இளந்தச்சன்
கச்சிப்பேடு காஞ்சிக்கொற்றனார்
கச்சிப்பேட்டுக் காஞ்சிக் கொற்றனார்
கச்சி எனும் கல்லை கொத்துவதால் - கொற்றனார்.
ஆக புலவர் என்பதற்கு அப்பால் இவருக்கும் கல் தொழிலுக்கும் தொடர்பு யாது ?.
கச்சிப்பேட்டுக் காஞ்சிக் கொற்றனார் சங்ககாலப் புலவர்களில் ஒருவர்.
காஞ்சியில் பிறந்து அதன் அருகில் உள்ள கச்சிப்பேடு என்னும் ஊர்ப்பகுதியில் வாழ்ந்தவர் இவர். குறுந்தொகை நூலில் 213, 216 எண்ணுள்ள இரண்டு பாடல்கள் இவரால் பாடப்பட்டவை.
குறுந்தொகை 213 தரும் செய்தி
கலைமான் பாலை நிலத்தில் தனக்கு உணவு கிடைக்காமையால் காலால் பறித்துத் ததரல் என்னும் கிழங்குகளைத் தன் குட்டிக்கு ஊண்டித் தானும் உண்ணும். தெறித்துத் துள்ளி விளையாடும் தன் குட்டிக்கு நிழல் இல்லாமையால், தான் போய்க் குட்டியின் பக்கத்தில் நின்று அதற்கு நிழல் தரும். பகுப்பு:பாண்டியநாடு-பிரிவுகள் பகுப்பு:அகநாடுகள்
திருமுடி ந. சேதுராமன்
'''திருமுடி ந. சேதுராமன்''' (Thirumudi N. Sethuraman) பிறப்பு: ஜனவரி 24 1923)  இறப்பு : டிசம்பர் 23 1979) ஓர் இந்திய அரசியல்வாதியும், முன்னாள் நாடாளுமன்ற உறுப்பினரும் ஆவார்.இவர் 1965 முதல் 1967 வரை  புதுச்சேரியின் துணை மேயர் ஆகவும் இருந்துள்ளார்.1967 இல் புதுச்சேரி   தொகுதியிலிருந்து, இந்திய தேசிய காங்கிரஸ் கட்சியின் சார்பில் போட்டியிட்டு, மக்களவை உறுப்பினராகத் தேர்ந்தெடுக்கப்பட்டார் .இவர் புதுச்சேரி சட்டமன்ற தொகுதிக்கு இரு முறை சட்டமன்ற உறுப்பினராக தேர்ந்தெடுக்கபட்டுள்ளார்
மேற்கோள்கள்
பகுப்பு:இந்திய தேசிய காங்கிரஸ் அரசியல்வாதிகள்
ராணக்பூர் சமணர் கோயில்கள்
ராணக்பூர் சமணர் கோயில்கள், இந்தியாவின் இராஜஸ்தான் மாநிலத்தின் ஆரவல்லி மலைத்தொடரில், பாலி மாவட்டத்தில் உள்ள ராணக்பூர் கிராமத்தில், சமணத் தீர்த்தங்கரர்களில் முதல்வரான ஆதிநாதர் எனும் ரிசபநாதர் மற்றும் 7வது தீர்த்தங்கரரான சுபர்சுவநாதருக்கு அர்ப்பணிக்கப்பட்ட அழகிய சிற்பங்களைக் கொண்ட கோயில்களாகும்.
இக்கோயில் உதய்பூர் நகரத்திலிருந்து 95 கிமீ தொலைவிலும்; ஜெய்ப்பூரிலிருந்து 370 கிமீ தொலைவிலும் உள்ளது.
இக்கோயில் மேவார் மன்னரான ராண கும்பாவின் உதவியுடன் ரணக்பூரின் சமண வணிகரான தர்னாஷா என்பவர் கிபி 15ம் நூற்றாண்டில் கட்டினார். . இது மூன்று கோயில்களின் தொகுப்பாகும்.
சமணர்களின் ஐந்து முக்கிய யாத்திரைத் தலங்களில் ராணக்ப்பூர் சமணர் கோயில்களும் ஒன்றாகும்
கட்டிடக்கலை
ராணக்பூர் சமணர் கோயில் இளம் நிறத்தில் 60 x 62 மீட்டர் என்ற அளவில் கட்டப்பட்டுள்ளது. இக்கோயிலின் அழகிய குவிமாடங்கள், விமானங்கள், சிறுகோபுரங்கள் மற்றும் விதானங்கள் ரணக்பூரின் மலைச்சரிவில் அழகானகாட்சியளிக்கிறது. சிற்பங்களுடன்கூடிய இக்கோயிலை 1444 பளிங்குத் தூண்கள் தாங்கி நிற்கிறது. இது மூன்று கோயில்கள் கொண்ட கட்டிடத் தொகுதியாகும்.
இத்தூண்களில் உள்ள சிலைகள் ஒன்றை ஒன்று பார்க்கும் வண்ணம் செதுக்கப்பட்டுள்ளது. ஒரே கல்லால் செதுக்கப்பட்ட 108 தலைகளுடனும், வால்களுடன் கூடிய பாம்புச் சிற்பம் மிகவும் அழகான ஒன்றாகும். 6 அடி உயரம் கொண்ட கோயில் மூலவரான ஆதிநாதர் எனும் பார்சுவநாதரின் சிலை வெள்ளை பளிங்குக் கல்லால் ஆனது. இக்கோயில் வளாகத்தில், பார்சுவநாதர் கோயிலுக்கு அருகில் 22வது தீர்த்தங்கரரான நேமிநாதருக்கும், சூரிய பகவானுக்கும் தனித்தனி கோயில்கள் கட்டப்பட்டுள்ளது.
இக்கோயில் கட்டிட அமைப்பு, நான்முக வடிவில் கட்டப்பட்டுள்ளது. இராஸ்தானின் பண்டைய மிர்பூர் சமணர் கோயிலை அடிப்படையாகக்கொண்டு, இக்கோயில் நிறுவப்பட்டுள்ளது.
இக்கோயில் வளாகத்தில் 13ம் நூற்றாண்டிற்கு முன்பிருந்த சூரியக் கோயில் சிதிலமடைந்த பின்னர் மீண்டும் 15ம் நூற்றாண்டில் கட்டப்பட்டது. இக்கோயில் 7வது தீர்த்தங்கரரான சுபர்சுவநாதருக்கு அர்பணிக்கப்பட்டதாகும். இக்கோயில் அழகிய சிற்பங்களுக்கும், கட்டிடக் கலைக்கும் பெயர் பெற்றது.
இக்கோயில்கள் ஆனந்த கல்யான் அறக்கட்டாளையால் நிர்வகிக்கப்படுகிறது.
வெளி இணைப்புகள்
பகுப்பு:சைனம் பகுப்பு:சமணம் * பகுப்பு:சமணக் கோயில்கள் *
பாலிதானா கோயில்கள்
சத்ருஞ்ஜெய மலை கோயில்கள் அல்லது பாலிதானா கோயில்கள், இந்தியாவின் குஜராத் மாநிலத்தில், பவநகர் மாவட்டத்தில், பாலிதானா நகரத்தின் அருகில் உள்ள சத்ருஞ்ஜெய மலையில் அமைந்த சுவேதாம்பர சமண சமயத்தவர்கள் வழிபடும் அழகிய சிற்ப வேலைப்பாடுகள் கொண்ட 863 கோயில்களின் தொகுப்பாகும். சத்ருஞ்ஜெய மலைக்கு நேமிநாதர் தவிர மற்ற அனைத்து சமணத் தீர்த்தங்கரர்கள் வருகை புரிந்துள்ளனர். இங்குள்ள கோயில் தொகுதிகளின் முதன்மையான கோயில், சமணத்தின் முதல் தீர்த்தங்கரரான ரிசபநாதருக்கு அர்பணிக்கப்பட்டதாகும்.
படியெடுத்தலுக்கு எதிரான சட்டம், 1992
படியெடுத்தலுக்கு எதிரான சட்டம் (The Anti-Copying Act, 1992) என்பது 1992 ஆம் ஆண்டில் உத்தரப் பிரதேச மாநிலத்தில் அப்போதைய மாநில முதலமைச்சராக இருந்த கல்யாண் சிங்கினால் இயற்றப்பட்ட சட்டமாகும். அப்போது ராஜ்நாத் சிங் கல்வி அமைச்சராக இருந்தார். இந்தச் சட்டம் பள்ளிக்கூடம் மற்றும் பல்கலைக்கழகங்களில் மாணவர்கள் தேர்வின் போது படியெடுப்பதை (பார்த்து எழுதுவதை) தடுப்பதற்காக அந்த மாநிலத்தில் ஏற்படுத்தப்பட்டது ஆகும். இந்தச் சட்டத்தின் மூலம் காவல் அதிகாரிகள் தேர்வு நடக்கும் வளாகத்தில் மாணவர்களை சோதனை செய்ய வழிவகை செய்தது. ஆனால் 1993 ஆம் ஆண்டில் சமாஜ்வாதி கட்சி மற்றும் பகுஜன் சமாஜ் கட்சி ஆகியவை முலாயம் சிங் யாதவ் தலைமையில் ஆட்சி அமைத்த போது இந்தச் சட்டம் ரத்து செய்யப்பட்டது.
பாலிதானா கோயில்கள்
3000 படிக்கட்டுகளைக் கடந்து ரிசபநாதரின் முதன்மைக் கோயிலை அடைய வேண்டும். இக்கோயில்களின் தொகுதி, சமணர்களின் ஐந்து முக்கியத் புண்ணியத் தலங்களில் முதன்மையானதாகும். சமணர்கள் தங்கள் வாழ்வில் ஒரு முறையாவது சத்ருந்ஜெய மலைக் கோயில் தொகுதிகளை கண்டு தரிசனம் செய்வதன் மூலம் மோட்சம் கிட்டும் என கருதுகின்றனர்.
படியெடுத்தலுக்கு எதிரான சட்டம், 1992
சான்றுகள்
பகுப்பு:இந்தியாவில் சட்டம் பகுப்பு:உத்திரப்பிரதேச வரலாறு (1947- தற்போதுவரை)
பாலிதானா கோயில்கள்
ஹிங்குலாஜ் மாதா, சத்ருஞ் ஜெய மலையில் உள்ள 863 சமணக் கோயில்களின் காவல் தெய்வம் ஆகும்.
வெளி இணைப்புகள்
பகுப்பு:சைனம் பகுப்பு:சமணம் பகுப்பு:சமணக் கோயில்கள் பகுப்பு:பாவ்நகர் மாவட்டம் பகுப்பு:குசராத்தில் சுற்றுலாத்துறை
எ ஹாண்டட் ஹவுஸ் 2
எ ஹாண்டட் ஹவுஸ் 2 இது 2014ம் ஆண்டு வெளியான அமெரிக்க நாட்டு நகைச்சுவை திரைப்படம் ஆகும். இந்த திரைப்படம் 2013ம் ஆண்டு வெளி வந்த அ ஹுண்டேத் ஹவுஸ் என்ற திரைப்படத்தின் 2ம் பாகம் ஆகும். இந்த திரைப்படத்தை மைகேல் டிட்டேஸ் இயக்கியுள்ளார். இந்த திரைப்படத்தில் மார்லோன் வாயன்ஸ், ஜைமே பிரெஸ்லி, ஈஸ்சென்சே அட்கின்ஸ் மற்றும் காப்ரியல் இக்லெஸியாஸ் நடித்துள்ளார்கள்.
வெளி இணைப்புகள்
பகுப்பு:ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:2014 ஆங்கிலத் திரைப்படங்கள் பகுப்பு:ஓபன் ரோட் பிலிம்ஸ் திரைப்படங்கள் பகுப்பு:கலிபோர்னியாவில் படமாக்கப்பட்ட திரைப்படங்கள்
தாய்ப் பன்றி வடிவம்
தாய்ப் பன்றி வடிவம் சைவ சமயக் கடவுளான சிவபெருமானின் எண்ணற்ற வடிவங்களில் ஒன்றாகும். ஏனைய வடிவங்கள் போலின்றி இவ்வடிவிலும், சரபேசுவர் வடிவிலும் மட்டுமே சிவன் மிருக வடிவில் காணப்படுகிறார். வியாழன் பகவானின் கோபத்திற்கு ஆளான பன்னிரு வெள்ளாளர்கள் பன்றிக் குட்டிகளானார்கள். தாயின்றி இருந்தமையால், பசியால் வாடினர். அவர்களின் பசியைப் போக்க சிவபெருமான் தாய்ப்பன்றியாக வடிவெடுத்து அவர்களின் பசியைப் போக்கினார்.
தோற்றம்
இவ்வடிவத்தின் தோற்றம் மனித பெண்ணுடலும், தலை பன்றியின் வடிவமாகவும் காணப்படுகிறது.
உருவக் காரணம்
சுகலன் எனும் வேளாளனின் பன்னிரு புதல்வர்கள் வேடர்களுடன் இணைந்து காட்டிற்குள் சென்றனர். அங்கு தவத்திலிருந்து வியாழன் பகவானை எள்ளி நகையாடினர். எனவே கோபம் கொண்ட பகவான், நீங்கள் பன்றிக்குட்டிகளாக பிறந்து பெற்றோரை இழந்து வாடுவீர்கள் எனச் சாபம் தந்தார். பன்னிருவரும் பயந்து சாபத்திலிருந்து விடுதலைப் பெறுவதை அறிய முற்பட்டனர். அதற்குப் பகவான் சிவபெருமானே தங்களுக்குத் தாயாக வந்து முத்தி தருவார் என்று கூறினார்.
பகவானின் கூற்றுப்படி பன்னிருவரும் பன்னிக்குட்டிகளாகப் பிறந்தனர். பாண்டிய மன்னன் வேட்டையாட காட்டுப் பகுதிக்கு வரும் போது அவனுடைய வீரர்களால் இப்பன்றிக்குட்டிகளின் பெற்றோர் இறந்தனர். பெற்றோரை இழந்து பாலுக்கு வாடிய பன்றிக்குட்டிகளைக் கண்டு சிவபெருமானே தாய்ப்பன்றியாக வடிவெடுத்து வந்தார். பின் அவைகளுக்குப் பால் தந்து பசியாற்றினார். சிவபெருமான் பன்றிக்குட்டிகளுக்காகத் தாய்ப்பன்றியாக அவதரித்தமையைச் சைவ சமய நூல்கள் குறிப்பிட்டுள்ளன.
இலக்கியங்களில்
....காட்டில் ஏவுண்ட பன்றிக் கிரங்கி யீசன் - மாணிக்கவாசகர் - எட்டாம் திருமுறை 43 திருவார்த்தை பாடல் எண் : 6
முருகனின் வடிவம்
தான் தொடுத்த அம்பினால் இறந்த தாய்ப் பன்றி கண்டு வருந்திய வேடன், இறைவனை வேண்ட முருகன் குட்டிப் பன்றிகளுக்கு பால் கொடுத்தாக கூறப்படுகிறது.
வெளி இணைப்புகள்
பகுப்பு:சிவ வடிவங்கள்
ஒவ்வொருவருக்கு நோபல் பரிசு வெற்றவர்கள் அடிப்படையில் நாடுகளின் பட்டியல்
இது ஒரு ஒவ்வொருவருக்கு நோபல் பரிசு வெற்றவர்கள் அடிப்படையில் நாடுகளின் பட்டியல் ஆகும்.
இப்பட்டியல் 12 ஒக்டோபர் 2015 வரையான நோபல் பரிசுகளை உள்வாங்கியுள்ளது.
குறிப்பு: இறையயான்மையற்ற நாடுகள் சாய்வெழுத்தில் குறிப்பிடப்பட்டுள்ளது.
எல்லா பரிசுகள்
எல்லா ஐந்து பரிசுகளும் (வேதியியல், இலக்கியம், அமைதி, இயற்பியல், மருத்துவம் அல்லது உடலியங்கியல்) பொருளியலுக்கான நோபல் நினைவுப் பரிசு ஆகியன உள்ளடங்கியுள்ளன.
அறிவியல் பரிசுகள்
வேதியியல், இயற்பியல், மருத்துவம் அல்லது உடலியங்கியல் அத்துடன் பொருளியல் விஞ்ஞானம் என்பன உள்வாங்கப்பட்டுள்ளன.
வெளி இணைப்புகள்
பகுப்பு:நாடுகள் தொடர்பான பட்டியல்கள்
சின்ன உழவாரன்
சின்ன உழவாரன் (Indian swiftlet) என்பது இந்தியாவில் காணப்படும் ஒரு உழவாரன் ஆகும்.
பெயர்கள்
தமிழில்          :சின்ன உழவாரன்
ஆங்கிலப்பெயர்  :Indian Edible /Nest swiftlet அறிவியல் பெயர் :ஏரோடுரோமசு யுனிகலர்சு
உடலமைப்பு
இதன் உடல் நீளம் 12 செ. மீ. ஆகும். கரும்பழுப்பு நிறத்தையுடைய மெலிந்த உடலும் சிறிதே பிளவுபட்ட வாலும் கொண்ட இது வௌவால்கள் போல வேகமாக இறக்கை அடித்துப் பறக்கும்.
காணப்படும் பகுதிகள், உணவு
மேற்கு, கிழக்குக் தொடர்ச்சி மலை சார்ந்த பகுதிகளில் சமவெளி முதல் 2000 மீ. உயரம் வரை காணலாம். மலைகளில் இயற்கையாக அமைந்த குகைகள், மலைகளில் அமைந்த கட்டிடங்கள் ஆகியவற்றில் இரவில் பெருங்கூட்டமாகத் தங்கும் பொழுது புலரும் முன் பெருத்த ஆரவாரத்துடன் அவ்விடங்களை விட்டுப் புறப்படும். இரவில் இரைத்தேடித் திரும்பும் வௌவால்களுக்கு இடத்தை விட்டுக் கொடுத்து புறப்படுவதுபோல இந்நிகழ்ச்சி தோற்றம் தரும். மாலையில் சுழல்காற்றில் சுற்றிச் சுழன்று உயர எழுந்து பறக்கும். உதிர்ந்த இலைச் சருகுகளைப் போலப் பெருங்கூட்டமாக வட்டமடித்துச் சுழன்று பறந்தபடி புறப்பட்ட இடத்தை நோக்கி இரவைக் கழிக்கத் திரும்பும். பறக்கும் பூச்சிகளே இதன் முக்கிய உணவு. இரவில் தங்கியுள்ள இடத்தில் '''சிட்.. சிட்..''' எனச் சிறுகுரல் எழுப்பும்.
இனப்பெருக்கம்
மார்ச் முதல் சூன் முடிய பாறைகளிலும் கட்டிடங்களின் கூரையிலும் வாயிலிருந்து வெளிப்படும் உமிழ்நீரைக் கெட்டியாக்கி அத்துடன் தூவிகள், புல், பாசி ஆகியவற்றைச் சேர்ந்து சிப்பி வடிவிலான கூடு அமைத்து 2 முட்டைகளிடும்.
மேற்கோள்கள்
பகுப்பு:முதுகெலும்பிகள் பகுப்பு:உழவாரன்கள் பகுப்பு:தமிழ்நாட்டில் காணப்படும் பறவைகள் பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பஜனைகள்
பஜனை என்பது பகிர்வு எனப் பொருள்படும். ஒரு பிராந்திய மொழியில், சமய கருத்துகள் அல்லது ஆன்மீக சிந்தனையுடன் பாடும் பாடல்களை இச்சொல் குறிக்கிறது. பஜனை என்பது இசை மற்றும் கலைகளின் ஒரு வகையாகும்.இதனைப் பாடுவதற்கு எவ்விதமான விதிமுறைகளும் இல்லை. இந்து சமயத்தில் குறிப்பாக வைணவத்தில் பக்தியை வளர்ப்பதற்காகப் பாடும் இசையாகும்.
புனித நூல்கள், புகழ்பெற்ற இதிகாசங்கள், மகான்களின் போதனைகள், கடவுள் ஆகியவை பஜனையின் பொதுவான அம்சங்களாகும். இது பொதுவாக ஒன்று அல்லது அதற்கு மேற்பட்ட பாடகர்கள், இசையுடனும், சில நேரங்களில் நடனத்துடனும் ஆலயங்களிலோ, ஒரு மரத்தின் கீழோ, ஆற்றங்கரையிலோ அல்லது ஒரு வரலாற்று முக்கியத்துவம் வாய்ந்த இடங்களிலோ பாடப்படுவதாகும்.
கபீல் கடற்கரை
கபீல் கடற்கரை (Kappil Beach) என்பது இந்தியாவின், கேரள மாநிலத்தின், காசர்கோடு மாவட்டத்தில் உள்ள ஒரு கடற்கரை ஆகும். இந்த கடற்கரை கேரளத்தின் பேக்கால் கோட்டையிலிருந்து ஆறு கி.மீ. தொலைவில் உள்ளது.
பஜனைகள்
தென்னிந்திய பக்தி முன்னோடிகளோடு தொடங்கி, பலவிதமான "பஜனைகள்" பக்தி இயக்கத்தில் உள்ள மகான்களால் பாடப்பட்டன. ஆனால் பக்தர்கள் பரவலாக அநாமதேயமாகவும் இசை மற்றும் நாட்டியக் கலை வழியாகவும் பங்களித்தனர். நிர்குனி, கோரகனதி, வல்லபபந்தி, அஷ்டாசாப், மதுர-பக்தி ஆகியவை பஜனைகளின் வகைப்பாடாகும். 'சம்ப்ரதாய பஜனை' முறையை தென்னிந்தியர்கள் வழக்கமாக செய்கிறார்கள்.
கபீல் கடற்கரை
சுமார் இருபத்தைந்து ஏக்கர் நிலப்பரப்பை கொண்ட இந்த கடற்கரை ஓய்வெடுக்கவும் இரசிக்கவும் மிக ஏற்ற இடமாகும். வெள்ளி மணல் பரவிய இது ஓதுக்குப்பறமாக உள்ளது. இந்த கடற்கரையானது தோப்புகள் சூழ்ந்து காணப்படுகிறது.
பஜனைகள்
பெயற்காரணம்
சமஸ்கிருத வார்த்தையான "பஜன்" அல்லது "பஜனா" என்பது "பஜ்" என்ற வார்த்தையிலிருந்து பெறப்பட்டது, அதாவது "பஜன்'' என்பது பிரிக்க, பங்கு அல்லது  பங்கேற்க என்னும் பொருள்படும்.   பஜனை என்கிற வார்த்தை "ஆன்மீக, மத கோட்பாடு ,ஒன்றுகூடுவது, இணைத்தல், பக்தி, அன்பு, கடவுளிடம் நம்பிக்கை என்பதையும் குறிக்கிறது.
கபீல் கடற்கரை
இதன் அருகிலுள்ள வானூர்தி நிலையமாக மங்களூர் வானூர்தி நிலையமாகும். இது காசர்கோடு நகரத்திலிருந்து சுமார் 50 கி.மீ. தொலைவில் உள்ளது.
பஜனைகள்
இந்து சமய பஜனை
இந்து சமயத்தில் "பஜனை" என்பது பிராந்திய மொழியில் எவ்வித விதிமுறைகளும் இன்றி இசையுடன் பாடப்படும் தெய்வீக பாடல்களாகும். இது இந்தியா மற்றும் நேபாளம் போன்ற நாடுகளில் பாடப்படுகின்றது. குறிப்பாக வைணவ சமூகத்தில் விஷ்ணுவின் அவதாரங்களான ராமர், கிருஷ்ணர், விட்டல் மற்றும் நாராயணன் மீது அதிகமான பாடல்கள் உள்ளன. தென்னிந்தியாவில் 'தக்‌ஷிண பாரத சம்பிராதய பஜனை' முறையை பின்பற்றுகின்றனர். இது பாடல்கள், கீர்த்தனைகள் மற்றும் நாமாவளிகள் அடங்கியதாகும். இப்பாடல்கள் புகழ் பெற்ற இசைக் கலைஞர்களால் பல இந்திய மொழிகளில் பல நாடுகளிலும் இசைக்கப்படுகின்றன.
மேற்கோள்கள்
பகுப்பு:பக்தி இயக்கம் பகுப்பு:இந்து சமயம்
கபீல் கடற்கரை
குறிப்புகள்
பகுப்பு:காசர்கோடு மாவட்டத்திலுள்ள சுற்றுலாத் தலங்கள் பகுப்பு:கேரளக் கடற்கரைகள்
இராது
இராது என்றறியப்படும் '''ராது எஸ். இராதாகிருஷ்ணன்''' ( -2009) தமிழ்நாட்டில் முதுபெரும் நாடகக் கலைஞராகத் திகழ்ந்தவர். இந்திய ரிசர்வ் வங்கியின் முன்னாள் ஊழியரான இவர் ஐம்பது ஆண்டுகளுக்கும் மேலாக நாடகத்துறையில் ஈடுபட்டு 47 நாடகங்களை நான்காயிரத்திற்கும் மேற்பட்ட நிகழ்ச்சிகளில் நடத்தியுள்ளார். நாடகத்துறையில் பங்களித்தமைக்காக தமிழ்நாடு அரசு 2001 ஆம் ஆண்டில் இவருக்கு கலைமாமணி விருது வழங்கி சிறப்பித்துள்ளது. இவர் நாடக கலாசாரதி,  நாடக கலா சிரோன்மணி மற்றும் நாடக இரத்னா போன்ற விருதுகளையும் பெற்றுள்ளார். இவரின் மிகச் சிறந்தப் படைப்பான "கல்யாணத்தில் கலாட்டா" பல்வேறு நிகழ்ச்சிகளில் அரங்ககேற்றம் செய்யப்பட்டுள்ளது. இவர் நாடகங்களைத் தொடர்ந்து 36 மணி நேரம் அரங்ககேற்றம் செய்த நிகழ்வு, நாடகத் தொடரோட்ட வகையில் லிம்கா சாதனைப்புத்தகத்தில் இடம்பெற்றுள்ளது.
சிரேனிக் கஸ்தூர்பாய் லால்பாய்
சிரேனிக் கஸ்தூர்பாய் லால்பாய் (Shrenik Kasturbhai Lalbhai) (28 திசம்பர் 1925 - 19 சூன் 2014) இவர் ஓர் இந்திய தொழிலதிபரும், அறப்பணிகளை செய்து வந்தவருமாவார். இவர், அமெரிக்க ஐக்கிய நாட்டில் உள்ள மாசாச்சூசெட்சு தொழில்நுட்பக் கழகம் மற்றும் ஆர்வர்டு பல்கலைக்கழகத்தில் படிப்புகளை முடித்த பின்னர், பல தொழில்களில் பரவியிருக்கும் நிறுவனங்களின் கூட்டு நிறுவனமான குடும்ப வணிகத்தில் சேர்ந்தார். பல கலாச்சார, கல்வி மற்றும் மத நிறுவனங்களின் ஆளும் குழுக்களிலும் பணியாற்றினார்.
குடும்பம்
இவர் அகமதாபாத்தின் நகரத்லைவர் குடும்பத்தில் பிறந்தார். மேலும் முகலாய பேரரசர்களின் அரச நகைக்கடை விற்பனையாளரான சாந்திதாஸ் சாவேரியின் நேரடி வம்சாவளியாக இருந்தார். சாந்திதாசின் பேரனான குசால்சந்த் (1680–1748) 1725 இல் அகமதாபாத்தை கொள்ளையடிப்பதில் இருந்து காப்பாற்ற மராட்டியர்களுக்கு ஒரு தொகையை செலுத்தினார். குசால்சந்தின் மகன் வாகாத்சந்த் (1740-1814) ஒரு குறிப்பிடத்தக்க தொழிலதிபரும் ஆவார்.
இவரது தாத்தா தல்பத்பாய் பாகுபாய் 1870 களில் பருத்தி வர்த்தகத்தில் ஈடுபட்டிருந்தார். இவரது தாத்தா லால்பாய் தல்பத்பாய் (1863-1912) 1896 ஆம் ஆண்டில் சரசுபூர் பருத்தி ஆலை ஒன்றை நிறுவினார். இது குடும்பத்தின் விலைமதிப்பற்ற கற்கள் வணிகத்தில் பருத்தி பதப்படுத்தலையும் சேர்த்தது. இவரது தந்தை கஸ்தூர்பாய் லால்பாய் ஒரு தொழிலதிபரும் தொண்டுப்பணிகளை செய்து வந்தவருமாவார். இவர், இந்தியாவின் சுதந்திரத்திற்கு முன்னும் பின்னும் அரசியலில் தீவிரமாக இருந்தார். கஸ்தூர்பாய் பல நிறுவனங்களின் இணை நிறுவனருமாவார். இறுதியில் அரவிந்த் ஆலைகள், அதுல் இரசாயனங்கள் மற்றும் அனில் மாவுப்பொருட்கள் உள்ளிட்ட லால்பாய் குழுமமாக மாறியது.
ஆரம்ப கால வாழ்க்கை
1925 திசம்பர் 28 அன்று கஸ்தூர்பாய் லால்பாயின் இளைய மகனாக இவர் பிறந்தார். நவி குசராத்தி சாலை மற்றும் அகமதாபாத்தில் உள்ள ராஞ்சோதாசு சோட்டலால் உயர்நிலைப் பள்ளியில் இடைநிலைக் கல்வியை முடித்தார். குசராத் கல்லூரியில் இரண்டு ஆண்டுகள் படித்த இவர், பின்னர் இரசாயனப் பொறியியல் படிப்பதற்காக மாசாச்சூசெட்சு தொழில்நுட்ப நிறுவனத்திற்கு சென்றார். அதிலிருந்து இளங்கலைப் பட்டம் பெற்ற பிறகு, ஆர்வர்டு பல்கலைக்கழகத்தில் 1948 இல் வணிக மேலாண்மையில் முதுகலைப்பட்டம் பெற்றார். இவர் பன்னாபென் என்பவரை மணந்தார். தம்பதியருக்கு சஞ்சய் என்ற மகனும், கல்பனா என்ற மகளும் இருந்தனர்.
தொழில்
கல்வியை முடித்த பின்னர், இவர் லால்பாய் குழும நிறுவனத்தில் சேர்ந்தார். முதல் ஐந்து ஆண்டுகளில், குடும்ப நிறுவனங்களின் பல்வேறு துறைகளில் பணிபுரிந்தபோது, 1948-49ல் சட்டவிரோத சந்தைப்படுத்தல் நடைமுறைகள் மற்றும் வரி ஏய்ப்பு தொடர்பான அரசாங்க குற்றச்சாட்டுகளைத் தீர்க்க குழுவுக்கு உதவ இவர் கணிசமான நேரத்தை செலவிட்டார். இறுதியில் தீபக் நைத்திரேட்டு நிறுவனம் மற்றும் பல லால்பாய் குழும நிறுவனங்களுக்கு தலைமை தாங்கினார். நிர்மா நிறுவனம், அனுகுல் நிதியகம், ஏபிள் நிதியகம், அனிமேஷ் நிதியகம், சோனாலங்க் நிதியகம் மற்றும் குஜராத் தொழில்துறை முதலீட்டுக் கழகத்தின் இயக்குநராக பணியாற்றினார்.
அகமதாபாத் கல்விச் சங்கம், குசராத் விசுவகோசு அறக்கட்டளை, குசராத் கலைச்சங்கம், ஜெயின் விசா ஆசுவால் சங்கம், சுற்றுச்சூழல் திட்டமிடல் மற்றும் தொழில்நுட்ப பல்கலைக்கழகம், தேசிய வடிவமைப்பு நிறுவனம், இந்திய விண்வெளி ஆராய்ச்சி அமைப்பு, நிர்மா பல்கலைக்கழகம் உள்ளிட்ட பல கல்வி, கலாச்சார, தொழில்துறை மற்றும் மத அமைப்புகளின் பலகைகளில் இவர் பணியாற்றினார். பிளாசுமா ஆராய்ச்சி நிறுவனம், அகமதாபாத், இந்திய மேலாண்மை கழகம், அகமதாபாத் நெசவு நிறுவன ஆராய்ச்சி அமைப்பு, லால்பாய் தல்பத்பாய் அருங்காட்சியகம் மற்றும் சமண தொழில்நுட்ப நிறுவனம் போன்றவை. மேலும் இவர், சபர்மதி ஆசிரம பாதுகாப்பு மற்றும் நினைவு அறக்கட்டளையின் அறங்காவலராகவும் பணியாற்றினார்.
சமண மதத்தின் வரலாறு குறித்த நிபுணத்துவத்தை வளர்த்த இவர், ஆனந்த்ஜி கல்யாண்ஜி அறக்கட்டளைக்கு தலைமை தாங்கினார். இது பாலிதான சமணக் கோவில்கள் உட்பட 1200 க்கும் மேற்பட்ட சமணக் கோவில்களை மீட்டெடுத்து பாதுகாத்து வருகிறது.
இறப்பு
லால்பாய் தனது வாழ்நாளில் தசைக் களைப்பு நோயால் அவதிப்பட்டார். அகமதாபாத்தின் பட் பகுதியில் அமைந்துள்ள கோட்டீசுவர் என்ற இடத்தில் தனது வீட்டில் 2014 சூன் 19, அன்று இறந்தார். இவரது உடல் தால்தேஜ் என்ற இடத்தில் தகன தகனம் செய்யப்பட்டது.
குறிப்புகள்
பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள் பகுப்பு:2014 இறப்புகள் பகுப்பு:1925 பிறப்புகள்
களஞ்சியம் சமூக வானொலி
களஞ்சியம் சமூக வானொலி (Kalanjiam Samuga Vanoli - Kalanjiam Community Radio) நாகப்பட்டினம் மாவட்டத்திலுள்ள விழுந்தமாவடி என்னும் கிராமத்தில் செயற்பட்டு வரும் ஒரு வானொலி ஒலிபரப்பு நிலையமாகும்.
நிறுவனம்
"DHAN" என்ற அறக்கட்டளை நிறுவனம் சுனாமியால் பாதிக்கப்பட்ட மீனவ, விவசாய சமூகங்களுக்கு உதவி வருகிறது. அந்த வகையில் இந்நிறுவனம் களஞ்சியம் சமூக வானொலி நிலையத்தைத் தொடங்க உதவியது. ஐக்கிய நாடுகள் அபிவிருத்தித் திட்டம் இந்த நிலையத்துக்குத் தேவையான வளங்களைக் கொடுத்துதவியது. பெங்களூருவிலுள்ள VOICES என்ற அமைப்பு இதற்குத் தேவையான தொழினுட்ப உதவிகளைச் செய்கிறது. இந்த நிலையம் 2006 ஆம் ஆண்டு அக்டோபர் மாதம் தொடக்கம் செயற்படுகிறது.
நோக்கம்
களஞ்சியம் சமூக ஊடக நடுவத்தின் நோக்கங்களாவன:
ஒலிபரப்பு
ஒவ்வொரு நாளும் உள்ளூர் நேரம் காலை 9 மணியிலிருந்து மாலை 5 மணி வரை பண்பலை 90.8 MHzஇல் நிகழ்ச்சிகள் ஒலிபரப்பாகின்றன.
தொடர்பு
களஞ்சியம் சமூக ஊடக நடுவத்தை விழுந்தமாவடி (அஞ்சல் குறியீடு: 611 112) கிராமத்தில் வெள்ளி சந்தை என்னுமிடத்தில் தொடர்புகொள்ளலாம். தொலைபேசி:+91 4365 268606 மின்னஞ்சல்: kalanjiamvanoli@gmail.com
வெளி இணைப்புகள்
பகுப்பு:இந்திய வானொலி நிலையங்கள் பகுப்பு:வானொலி ஆர்வலர்கள் பகுப்பு:சமூக ஊடகங்கள்
டேவிட் வூடார்ட்
டேவிட் வூடார்ட் (David Woodard, ஏப்ரல் 6, 1964 ல் பிறந்தவர், சாண்டா பார்பரா, கலிபோர்னியா, அமெரிக்கா), ஒரு அமெரிக்க எழுத்தாளர் மற்றும் நடத்துனர். 1990 களில், அவர் prequiem (ப்ரீக்யூயம்) எனும் வார்த்தையை உருவாக்கினார், அது தடுக்கக்கூடியது மற்றும் இரங்கற்பாவின் ஒத்தசொல்லாகும், அவர் இதை புத்த முறைப்படியான வழக்கமான ஒரு உயிர் போகும் தருவாயிலோ அல்லது அதற்கு சற்று முன்னரோ பாடப்படக்கூடிய அர்ப்பணிக்கப்பட்ட இசையை விளக்கும்விதமாக உருவாக்கினார்.
வூடார்ட், நடத்துனர் அல்லது இசை இயக்குனராக சேவையாற்றிய லாஸ் ஏஞ்சலஸ் நினைவுச்சின்ன சேவைகளின் பணியானது, தற்போது செயல்பாட்டில் இல்லாத ஏஞ்சல்ஸ் விமான ரோப்கார் ரயில்வே இடத்தில், துர்சம்பவ விபத்தாக, லியோன் ப்ரபோர்ட் மற்றும் அவரது காயமடைந்த விதவையான லோலாவிற்கு 2001 ஆம் ஆண்டு நிகழ்ந்ததை கௌரவப்படுத்தும் விதமாக நிகழ்ந்த பொதுமக்கள் சடங்கு நிகழ்ச்சியையும் உள்ளடக்கும். அவர், வனவிலங்குகளுக்கான இரங்கற்பாவையும் நடத்தியுள்ளார், அதில் கலிபோர்னியா ப்ரவ்ன் பெலிகானானது, கடற்கரையில் கரைவிழும்பு முகட்டில் விழுந்த இடத்திலேயே மேற்கொள்ளப்பட்ட இரங்கற்பாவும் உள்ளடங்கும்.
வூடார்ட், அவரது கனவியந்திரத்தின் மாதிரிகளுக்காக பெயர்போனவர், கனவியந்திரம் என்பது ஒரு மென்மையான உளப்பிணி விளக்காகும், இது உலகெங்கிலுமுள்ள அருங்காட்சியகங்களில் காட்சிப்படுத்தப்பட்டிருக்கிறது. ஜெர்மனி மற்றும் நேபாளில், அவர் இலக்கிய இதழான Der Freund (டெர் பிரெளண்ட்) என்பதற்கு ஆற்றிய பங்களிப்பினால் அறியப்பட்டவர், அதில் இனங்களுக்கிடையேயான கர்மா, தாவர உணர்வுநிலை மற்றும் பராகுவே குடியேற்ற நியூவா ஜெர்மேனிய ஆகியவற்றின்பாலான அவரது எழுத்துக்களும் உள்ளடங்கும்.
கல்வி
வூடார்ட், சமூக ஆய்விற்கான புதிய பள்ளியிலும், சாண்டா பார்பராவிலிருக்கும் கலிபோர்னியா பல்கலைக்கழகத்திலும் பயின்றவர்.
நியூவா ஜெர்மேனியா
2003இல், வூடார்ட், கலிபோர்னியாவின் ஜூனிபர் மலைகளில் கவுன்சில்மேனாக தேர்வு செய்யப்பட்டார் (லாஸ் ஏஞ்சல்ஸ் மாகாணம்). இந்த திறனில், அவர் பராகுவேயில் இருக்கும் நியூவா ஜெர்மேனியாவுடன் சகோதரி நகர் உறவை முன்மொழிந்தார். அவரது திட்டத்தை முன்னெடுத்துச் செல்லும் விதமாக, முன்னாள் சைவ / பெண்ணிய யுட்டோபியா பயணம் செய்து, அதன் நகராட்சி தலைவரை சந்தித்தார். ஆரம்ப வருகையை தொடர்ந்து, அவர் அவ்வுறவை தொடரவேண்டாம் என தேர்வுசெய்தார், ஆனால் அதன் சமூகத்தில், அவர் தனது பிற்கால எழுத்துக்கான படிப்பினை விஷயங்கள் இருப்பதை கண்டறிந்தார். அவரை முக்கியமாக ஈர்த்த விஷயங்களாவன, ஊக திட்டவாதியான, ரிச்சார்ட் வாக்னர் மற்றும் எலிசபெத் போர்ஸ்டெர்-நெய்ட்ஸ்சேவின் முன்மாதிரியான-வுமனிதத்துவ சிந்தனைகளாகும், இதில் எலிசபெத் போர்ஸ்டெர்-நெய்ட்ஸ்சே தனது கணவரான பெர்ன்ஹாட் போர்ஸ்டெருடன் 1886 முதல் 1889 வரை ஒரு காலணியை கண்டறிந்து வாழ்ந்தவராவார். thumb|240px|வூடார்ட் அண்ட் பர்ரோஸிற் வித் கனவியந்திரம், சிர்கா 1997
2004 முதல் 2006 வரை வூடார்ட், அமெரிக்க துணை ஜனாதிபதியான டிக் சேனி வெற்றிகரமான ஆதரவோடு நியூவா ஜெர்மேனியாவில், ஏராளமான பயணங்களை நடத்தினார். 2011ஆம் ஆண்டில், வூடார்ட், நாவலாசிரியரான கிறிஸ்டியன் க்ராச்ட், அவர்களுக்கு கணிசமான தனிப்பட்ட கடித போக்குவரத்தை வெளியிடுவதற்கான அனுமதியை வழங்கினார், அது பெரும்பாலும் நியூவா ஜெர்மேனியாவை கருத்தில் கொள்வதாக, ஹனோவர் பல்கலைக் கழக Wehrhahn Verlag (வெஹர்ஹன் வெர்லாக்கின்) முத்திரை சின்னத்தின் கீழ் இரண்டு தொகுப்புகளாக வெளியிடப்பட்டது. கடித்த பரிமாற்றம் பற்றி, Frankfurter Allgemeine Zeitung (பிரான்க்பர்ட்டர் அல்கிமெய்னே ஸ்யூட்டங்) கூறுகையில், "[வூடார்ட் மற்றும் க்ராச்ட்] வாழ்க்கை மற்றும் கலைக்கிடையேயான எல்லையை அழித்துவிட்டனர்" என்றார். Der Spiegel (டெர் ஸ்பீகள்), முதல் தொகுப்பான, Five Years (ஐந்தாண்டுகள்), க்ராச்ட்சின் அடுத்த நாவலான பேரரசிற்கான, "ஆன்மீக ஆயத்த வேலை" என்கிறார்.
ஆண்ட்ரூ மெக்கனை பொருத்தவரை, வூடார்ட், "அசல் குடியேற்றவாசிகளின் சந்ததியினர் கடுமையான சூழ்நிலையில் வாழ்க்கையில், அவ்விடத்தில் மீதி இருந்தவற்றிற்கான பயணத்தை மேற்கொண்டார்" என்றும் அதிலிருந்து "சமூகத்தின் கலாச்சார விவரங்களை முன்னெடுக்கவும் மற்றும் எலிசபெத் போர்ஸ்டெர்-நெய்ட்ஸ்சேவின் குடும்பமாக ஒரு காலத்தில் இருந்த தளத்தை மிகச்சிறிய அளவில் உள்ள ஓபரா வீடாக கட்டுமானம் செய்வதற்கும் நகர்ந்தார்" என்று கூறுகிறார். சமீபத்திய ஆண்டுகளில், சிறந்த உறைவிடம் மற்றும் உணவுகளோடு, தற்காலிக வரலாற்று அருங்காட்சியகம் ஆகியவற்றோடு, நியூவா ஜெர்மெனியா, மிகப் பிரபலமான பொதுவான இலக்காக அமைந்திருக்கிறது.
கனவியந்திரம்
1996 லாஸ் ஏஞ்சல்ஸ் உள்ளூரில் கலை அருங்காட்சியகம் காட்சி பின்னோக்கு துறைமுக நுழைவாயிலை, William S. Burroughs (வில்லியம் எஸ். பர்ரோஸிற்கு) ஒரு கனவியந்திரத்தை வழங்கிய பிறகு, வூடார்ட், ஆசிரியருடன் நட்பு பாராட்டி, அவரது இறுதியான 83ஆம் பிறந்தநாளன்று "பொஹீமியான் மாதிரி" (காகிதம்) கனவியந்திரத்தை பரிசளித்தார். Sotheby's (சோதேபை), முன்னால் இயந்திரத்தை ஒரு தனிநபர் சேகரிப்பாளருக்கு 2002ஆம் ஆண்டு ஏலத்தில் கொடுத்தது, மேலும் பின்னர் இருந்த இயந்திரமானது பர்ரோஸின் தோட்டத்தில் இருக்கும் ஸ்பென்சர் அருங்காட்சியகத்தில் நீட்டிக்கப்பட்ட கடனாக இன்றும் நிலைத்திருக்கிறது.
வெளி இணைப்புகள்
பகுப்பு:1964 பிறப்புகள் பகுப்பு:வாழும் நபர்கள் பகுப்பு:அமெரிக்க இசைக் கலைஞர்கள் பகுப்பு:அமெரிக்க எழுத்தாளர்கள் பகுப்பு:ஆங்கில அமெரிக்கர்கள் பகுப்பு:இசையமைப்பாளர்கள்
விழுந்தமாவடி
விழுந்தமாவடி (Vilundamavadi) என்பது தமிழகத்தில் நாகப்பட்டினம் மாவட்டம் கீழ்வேளூர் வட்டத்தைச் சேர்ந்த ஒர் ஊராகும்.
அமைவிடம்
நாகப்பட்டினத்திலிருந்து வேதாரணியம் செல்லும் சாலையில் 20 கிலோ மீட்டர் தூரத்தில் உள்ள விழுந்தமாவடி பேருந்து நிறுத்தத்திலிருந்து சுமார் 1.3 கிலோ மீட்டர் கிழக்கே இந்த ஊர் அமைந்துள்ளது.